stanford-oval/wikipedia huggingface dataset:
Antofylliitti
Esiintyminen > Esiintyminen ultramafisissa kivissä

Antofylliittiä muodostuu etenevässä metamorfoosissa talkin hajotessa ultramafisissa kivissä veden ja hiilidioksidin vaikutuksesta. Hiilidioksidin (X CO2) partiaalipaine vesiperäisessä liuoksessa suosii antofylliitin syntyä. Korkeampi hiilidioksidin partiaalipaine vähentää antofylliitti-in-isograadin lämpötilaa.
Täysin vetisessä, hiilidioksidittomassa ympäristössä ultramafiset kivet tapaavat muodostaa serpentiini-antigoriitti-brusiitti-tremoliitti-kokoumia (jotka ovat riippuvaisia MgO-pitoisuudesta), ja amfiboliitista granuliittiin -metamorfoosissa muodostuu metamorfista pyrokseenia tai oliviinia. Täten, antofylliittiä sisältävät ultramafiset kivet viittaavat ainakin viherliuskefasieksen metamorfoosiin, jossa on ollut mukana hiilidioksidipitoista metamorfista liuosta.
Tavalliset metamorfisten muodostumien reaktiot vähämagnesiumisille (< 25 % MgO) ja runsasmagnesiumisille (> 25 % MgO) ultramafisille kiville ovat:
Oliviini + tremoliitti + talkki → oliviini + tremoliitti + antofylliitti (alhainen MgO, > 550 °C, XCO2 < 0,6)
Talkki + tremoliitti + magnesiitti → tremoliitti + antofylliitti + magnesiitti (korkea MgO, > 500 °C, XCO2 > 0,6)
Talkki + magnesiitti + tremoliitti → antofylliitti + tremoliitti + magnesiitti (alhainen MgO, > 500 °C, XCO2 > 0,6)
Taantuva antofylliitti on verrattain harvinainen ultramafisissa kivissä, ja metamorfoosiin saatavan vähäisen energiamäärän takia ja metamorfoosin aiheuttaman yleisen kivimassan kuivumisen takia se on yleensä huonosti kehittynyttä. Siten myös merkittävä hiilidioksidin tarve metamorfisissa liuoksissa rajoittaa antofylliitin esiintymistä taantuvana mineraalina. Tavallinen taantuvasti metamorfoituvien ultramafisten kivien metamorfinen koostumus on siksi serpentiniitti- tai talkki-magnesiitti-kokouma.
Taantuvaa antofylliittiä esiintyy yleisimmin heikkousvyöhykkeillä, jossa kivien rakoilu ja murtuminen tuottaa hiilihappopitoisille liuoksille putkia taantuvan metamorfoosin aikana.
Aiheesta muualla

Webmineral: Anthophyllite Mineral Data (englanniksi)
Mindat: Anthophyllite (englanniksi)
Handbook of Mineralogy: Anthophyllite (pdf) (englanniksi)
Geologia.fi: Amfiboliryhmä
Assar Lindeblad

| Assar Lindeblad |
| --- | --- |
 Assar Lindeblad. Litografia noin vuodelta 1840.
Henkilötiedot
Syntynyt: 1800
Kuollut: 1848 (47–48 vuotta)
Kansalaisuus:  Ruotsi
Ammatti:  runoilija
Kirjailija
Äidinkieli: ruotsi
Tuotannon kieli: ruotsi
Esikoisteos:  Cylinda
Aiheesta muualla
Löydä lisää kirjailijoitaKirjallisuuden teemasivulta
Assar Lindeblad (1800–1848) oli ruotsalainen runoilija. Hän tuli ylioppilaaksi 1818, hänet vihittiin papiksi 1823 ja nimitettiin estetiikan dosentiksi 1831. Hän hoiti jonkin aikaa estetiikan professorin virkaa, myöhemmin kirjoittamisen ohella yksinomaan papillisia toimiaan.
Lindeblad on kuuluisin Esaias Tegnérin lukuisista oppilaista, monelta luonteenpiirteeltään opettajaansa vivahtava. Hänen runoutensa oli samalla tavoin kaksinaista, vallattoman elämänhaluista ja syvästi vakavaa, ulkonaiselta muodoltaan sointuvaa ja kaunista. Lindebladin tuotannosta esimerkkejä ovat romanttinen esikoisrunoelma Cylinda (1824), Månskensqvällarne (1825), Blekingsblommor (1828), Dikter (1832–1833), Religiösa sånger (1843), Fosterländska sånger (1843) sekä erinäisiä tilapäärunoja, muutamia novelleja ja pari saarnakokoelmaa.
Assane N’Doye

Assane N’Doye (s. 25. tammikuuta 1953) on senegalilainen entinen judoka. Hän osallistui olympialaisiin kerran, Montréalissa 1976. N'Doye oli tuolloin alle 80-kiloisten sarjassa jaetulla 19. eli viimeisellä sijalla.
Anni (Prätkähiiret)

| Anni |
| --- | --- |
Kustantaja:  Brentwood Television Funnies
Ensiesiintyminen:  "Olipa kerran Marsissa, osa 1" (helmikuu 1996)
Viimeinen esiintyminen:  "Taistelu tulevaisuudesta" (2007)
Luoja(t):  Rick Ungar
Ääninäyttelijät:  Kath Soucie Jennifer Hale (vuoden 2006 sarjassa)
Suomenkieliset ääninäyttelijät:  Tiina Mattila
Henkilötiedot
Sukupuoli:  Nainen
Hiukset:  Ruskeat
Silmät:  Punaiset Siniset (4. tuotantokausi)
Pituus:  180 cm
Asuinpaikka:  Mars
Ammatti:  Mekaanikko, hoitaja
Infobox OKVirheellinen NIMI-arvo: 
Anni (Harley) on kuvitteellinen hahmo Prätkähiiret-sarjassa, jonka loi Rick Ungar. Hahmon ensiesiintyminen oli animaatiosarjan jaksossa Olipa kerran Marsissa, osa 1 vuonna 1996.
Hahmo

Anni on yksi vapaustaistelijoista. Hän on viehättävä, älykäs ja on myös heidän sairaanhoitajansa. Vinski oli iskenyt silmänsä Anniin, kun he olivat ensimmäisen kerran tavanneet. Oli myös toinenkin joka oli huomannut Annin, vapaustaistelijoiden johtaja Rontti.  Kun Vinski alkoi verrata itseään Rontin mahtaviin kykyihin ja lahjoihin hän tunsi, ettei hänellä olisi mahdollisuuksia. Vinski ei tiennyt, että Annilla oli tunteita häntä kohtaan, eikä Ronttia. Anni järkyttyi pahasti kuullessaan Vinskin kadonneen tehtävää suorittaessaan. Vinski oli huolissaan, koska hänen ainoa toivonsa saada Anni oli hänen ulkonäkönsä. Anni hoiti Vinskin haavat ja teki tälle naamion jota hän pitää edelleen peittääkseen arvet. Vapaustaistelijoiden joukossa ollut Masi, joka paljastui Rottien vakoojaksi sieppasi Annin. Vuoden 2006 sarjassa hänen kerrottiin sieppauksen myötä jääneen elämään Rottien kanssa, kun marsilaiset hiiret eivät löytäneet häntä. Anni ystävystyi häntä auttaneiden Rottien kanssa ja puolestaan auttoi heitä selviytymään sodan jälkeisistä ajoista. Paljastetaan, että sieppauksen jälkeen Anni menetti puolet kasvoistaan ja pitää sen vuoksi naamiota Vinskin tavoin. Hän alkoi vihata Prätkähiiriä koska hänestä tuntuu, että he luopuivat hänestä, vaikka näin ei ollutkaan (etenkin Vinski oli etsinyt häntä laajasti). Siksi hän kääntyi omaa väkeään vastaan ​​ja auttoi Rottia heidän taistelussaan. Kuitenkin lähes katastrofaaliset purkaukset, jotka uhkasivat tuhota Marsin, napsauttavat Annin takaisin todellisuuteen ja pakottavat hänet uhraamaan itsensä Marsin pelastamiseksi. Kun Prätkähiiret ja Santtu myöhemmin tutkivat asiaa, he löysivät vain hänen naamionsa. Turbo, Moto ja Santtu kertoivat Vinskille, että oli mahdollista, että hän selvisi hengissä. Vinski sanoi, että vesi oli tuotu takaisin Marsiin, mitä Anni halusi koko ajan, joten jos hän todella oli poissa, se ei ollut turhaa. Prätkähiiret ja Santtu lupasivat sitten rakentaa Marsin uudelleen "Annia varten".
Esiintymiset > Vuoden 1993 sarja

3. tuotantokausi
Olipa kerran Marsissa, osat 1-3
Esiintymiset > Vuoden 2006 sarja

Taistelu tulevaisuudesta
Prätkähiiret
| --- | --- |
Hahmot: 
Sankarihahmot:  Turbo • Vinski • Moto • Santtu • Rontti • Minni • Miihkali • Anni
Pääviholliset:  Lalli Leipäjuusto • Professori Nuikki • Rasvanahka • Mutantti • Monttupomo • Ylipäällikkö Camembert • Teuvo Tahko • Rami Palkki • Kattinaattori • Hannibal T. Karvapallo • Tohtori Katinkoski
TV-sarjat:  Prätkähiiret (1993–1996) (tuotantokaudet: 1., 2., 3.) • Prätkähiiret (2006–2007) (tuotantokaudet: 1.)
Sarjakuvat:  Biker Mice from Mars
Videopelit:  Biker Mice From Mars (1994) • Biker Mice From Mars (2006)
Arulappan Amalraj

Arulappan Amalraj (s. 4. joulukuuta 1953) on intialainen roomalaiskatolinen piispa. Hänet vihittiin papiksi 26. joulukuuta 1980 ja nimitettiin Ootacamundin hiippakunnan piispaksi 30. kesäkuuta 2006. Piispaksi vihkiminen seurasi 9. elokuuta. Pääkonsekraattorina toimi Malayappan Chinnappa, jota avustivat Antony Anandarayar ja Ambrose Mathalaimuthu.
Asentaja

Asentaja on ammattinimike, johon voidaan liittää alaa vastaava etuliite. Erilaisia asentajia ovat sähköasentaja, LVI-asentaja, josta käytetään myös putkimies-nimikettä, tietoliikenneasentaja, ajoneuvoasentaja, radio- ja tv-asentaja, automaatioasentaja ja asentaja-suunnittelija. Suomessa erilaisiksi asentajiksi voi kouluttautua toisen
asteen ammattioppilaitoksissa.
Erilaisia asentajia

Ajoneuvoasentaja
Automaatioasentaja
Elektroniikka-asentaja
ICT-asentaja
Ilmanvaihtoasentaja
Koneasentaja
Koneautomaatioasentaja
Kylmäasentaja
Laivasähköasentaja
Lentokoneasentaja
Metsäkoneasentaja
Polkupyöräasentaja
Putkiasentaja
Radio- ja tv-asentaja
Sähköasentaja
Tietokoneasentaja
Tietoliikenneasentaja
Army of the Pharaohs

| Army of the Pharaohs |
| --- | --- |

Tiedot
Toiminnassa:  1998–
Tyylilaji:  hip hop, hardcore hip hop,
Kotipaikka:  Philadelphia, Pennsylvania
Laulukieli:  englanti
Jäsenet:  7L   Apathy  Celph Titled  Chief Kamachi  Crypt the Warchild   Demoz  Des Devious  Doap Nixon  Esoteric  King Magnetic  Jus Allah  King Syze Planetary   Reef the Lost Cauze  Vinnie Paz
Levy-yhtiö:  Babygrande Records  
Aiheesta muualla
aothiphop.com
Infobox OKNimi-testi OK: 
Army of the Pharaohs on Jedi Mind Tricksissä vaikuttavan Vinnie Pazin vuonna 1998 perustama hip hop-kollektiivi. Alkuperäinen idea ryhmän takana oli kerätä Yhdysvaltojen itärannikon underground hiphopin kovimmat nimet samalle äänitteelle, lähtökohta oli siis samantapainen kuin Wu-Tang Clanilla.
Diskografia > Studioalbumit

“The Torture Papers” 2006
“Ritual of Battle” 2007
“The Unholy Terror” 2010
"In Death Reborn" 2014
"Heavy Lies The Crown" 2014
Diskografia > Omakustanteet

”Rare Shit, Collabos and Freestyles (mixtape)” 2003
Aiheesta muualla

Yhtyeen virallinen kotisivu
Yhtyeen MySpace
Arthur Lovejoy

Arthur Oncken Lovejoy (10. lokakuuta 1873, Berliini – 30. joulukuuta 1962, Baltimore) oli yhdysvaltalainen aatehistorioitsija, joka perusti ideahistorian. Hän toimi professorina Johns Hopkins Universityssä vuosina 1910–1938, ja opetti myös Washingtonin, Columbian ja Missourin yliopistoissa.
Teoksia

Primitivism and Related Ideas in Antiquity (yhdessä George Boasin kanssa) (1935)
The Great Chain of Being: A Study of the History of an Idea (perustuu vuoden 1933 William James -luentoihin Harvardissa, 1936)
Essays in the History of Ideas (1948)
The Revolt Against Dualism (uuden realismin kritiikki, 1960)
Reflections on Human Nature (1961)
Aiheesta muualla

Arthur Lovejoy: Founder of the History of Ideas Movement (Arkistoitu – Internet Archive) (englanniksi)
Lovejoy Papers, Johns Hopkins University (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Arthur Oncken Lovejoy
Käännös suomeksi
Andy Hinchcliffe

| Henkilötiedot |
| --- | --- | --- | --- |
Koko nimi: Andrew George Hinchcliffe
Syntymäaika: 5. helmikuuta 1969 (ikä 55)
Syntymäpaikka: Manchester, Englanti
Pelipaikka: vasen laitapuolustaja
Pituus: 178 cm
Seura
Seura: lopettanut
Junioriseurat
–1986: Manchester City
Seurat
| Vuodet | Seura | O | (M) |
| 1986–1990 | Manchester City | 112 | (8) |
| 1990–1998 | Everton City | 182 | (7) |
| 1998–2002 | Sheffield Wednesday | 86 | (7) |
Maajoukkue
| 1988 | Englanti U21 | 1 | (0) |
| 1996–1998 | Englanti | 7 | (0) |
 Seurajoukkueuran tilastot kattavat vain kansalliset sarjat, päivitetty 9. tammikuuta 2023.  Maajoukkueuran tilastot päivitetty 9. tammikuuta 2023.
Andrew George "Andy" Hinchcliffe (s. 5. helmikuuta 1969 Manchester) on englantilainen jalkapalloilija, pelipaikaltaan vasen laitapuolustaja. Hän pelasi ammattilaisena vuosina 1986–2002.
Seurajoukkueura

Hinchcliffe aloitti pelaajauransa Manchester Cityn juniorijoukkueissa, ja kuului FA Youth Cupin vuonna 1986 voittaneeseen Cityn joukkueeseen. Seuran edustusjoukkueessa hän pelasi kausilla 1987–1989 Englannin 2. divisioonassa 81 liigaottelua, joissa teki kuusi maalia. Cityn noustua Englannin 1. divisioonaan hän pelasi kaudella 1989–1990 kaikkiaan 31 liigaottelua, näistä 28 avauskokoonpanossa. Hän teki maalin kauden avausottelussa Liverpoolia vastaan sekä viimeisen maalin 5–1-voittoon päättyneessä paikallisottelussa Manchester Unitedia vastaan. Hän pelasi City-vuosinaan lisäksi 12 ottelua FA Cupissa, 11 ottelua Englannin liigacupissa ja neljä ottelua Full Members Cupissa, ja teki kaikissa kilpailuissa yhden maalin.
Hinchcliffe siirtyi 1,2 miljoonaa euroa vastaavalla siirtosummalla Evertoniin kesällä 1990. Hän pelasi Evertonissa kahdeksan kauden aikana kaikkiaan 182 pääsarjaottelua, joissa hän teki seitsemän ja syötti 24 maalia. Kaudella 1994–1995 hän antoi Valioliigan otteluissa 11 maalisyöttöä, mikä säilyi puolustajien yhden kauden ennätyksenä yhdessä Leighton Bainesin kanssa kauteen 2018–2019 saakka, jolloin Trent Alexander-Arnold rikkoi ennätyksen annettuaan 12 maalisyöttöä.
Hinchcliffe pelasi täyden ajan Evertonin voittaessa Manchester Unitedin FA Cupin loppuottelussa keväällä 1995. Hän oli avauskokoonpanossa myös Evertonin voittaessa Blackburnin FA Community Shieldissä elokuussa 1995. Kaikkiaan hän pelasi Everton-urallaan kolme ottelua Cup-voittajien cupissa, kuusi ottelua FA Cupissa ja samoin kuusi ottelua liigacupissa. Viimeksi mainitussa kilpailussa hän teki yhden maalin.
Hinchcliffe siirtyi Sheffield Wednesdayhin 4,5 miljoonan euron siirtosummalla tammikuussa 1998. Hän pelasi seurassa 76 valioliigaottelua, joissa teki viisi maalia, sekä kymmenen ottelua toiseksi korkeimmalla sarjatasolla, joissa teki kaksi maalia. FA Cupissa hän pelasi Wednesdayssa viisi ja liigacupissa kolme ottelua. Viimeisen ottelunsa hän pelasi Creweä vastaan tammikuussa 2002.
Maajoukkueura

Hinchcliffe pelasi ensimmäisen kerran Englannin jalkapallomaajoukkueessa MM-karsintaottelussa Moldovaa vastaan syyskuussa 1996. Hän pelasi täydet 90 minuuttia samoin kuin kahdessa seuraavassa MM-karsintapelissä Puolaa ja Georgiaa vastaan. Kauden 1997–1998 aikana hän pelasi ystävyysotteluissa Kamerunia, Sveitsiä ja Saudi-Arabiaa vastaan. Seitsemännen ja viimeisen maaottelunsa hän pelasi EM-karsintaottelussa Bulgariaa vastaan lokakuussa 1998, jolloin joutui jättämään kentän jo avausjaksolla.
Anton Anders von Wendland

Anton Anders von Wendland (19. tammikuuta 1827 Viipuri – 18. kesäkuuta 1897 Lumnan kartano, Grodnon kuvernementti, Venäjä) oli Venäjän keisarillisessa armeijassa palvellut suomalainen jalkaväenkenraali.
Anton Anders von Wendlandin vanhemmat olivat Viipurin linnamajuri, everstiluutnantti Adolf Wilhelm von Wendland ja Katarina Helena Wulffert ja puoliso vuodesta 1859 Elisabet Schilder. Von Wendland tuli oppilaaksi Haminan kadettikouluun 1837 ja määrättiin sieltä 1848 valmistuttuaan vänrikkinä palvelukseen Henkivartioväen Liettuan rykmenttiin. Hän osallistui 1848–1849  Unkarin vallankumouksen kukistamiseen, minkä jälkeen 1850 hänet ylennettiin aliluutnantiksi. Luutnantiksi hän yleni 1853. Krimin sotaan 1854–1855 von Wendland osallistui Suomenlahden puolustustaisteluissa. Sodan aikana 1855 hänet ylennettiin alikapteeniksi ja sodan jälkeen 1861 kapteeniksi. Von Wendland toimi rykmentissään komppanianpäällikkönä tammikuun kansannousun kukistamisessa Puolassa 1863–1864. Hänet ylennettiin everstiksi 1864. Vuonna 1867 von Wendland määrättiin 120. Serpuhovin jalkaväkirykmentin komentajaksi Moskovan kuvernementtiin, mistä hänet siirrettiin 1873 Grodnon kuvernementin sotilaspiirin päälliköksi Puolan alueelle. Hänet ylennettiin kenraalimajuriksi 1875 ja määrättiin 1881 5. paikallisprikaatin komentajaksi. Von Wendland ylennettiin kenraaliluutnantiksi 1885 ja jalkaväenkenraaliksi 1894, jolloin hän myös sai eron sotapalveluksesta.
AtheOS File System

AtheOS File System (AthFS, AFS)  on AtheOS-käyttöjärjestelmässä käytetty tiedostojärjestelmä, joka perustuu BeOS-käyttöjärjestelmässä käytettyyn Be File Systemiin (BeFS).
AFS:ää on käytössä myös Syllable-käyttöjärjestelmässä.
AFS käyttää samoja tietorakenteita kuin BeFS, tukee journalointia ja tukee samoja tiedostojen attribuutteja.
Tiedostojen indeksointi on osittain tuettu kuten myös soft deletion, joka piilottaa tiedoston piilohakemistoon, kun käyttäjä antaa poistokomennon, ja tiedosto häviää vasta seuraavalla käynnistyskerralla.
American Stars ’n Bars

| American Stars ’n Bars Neil Young |
| --- | --- | --- |

Studioalbumin tiedot
 Äänitetty : 1974–1977
 Julkaistu: 13. kesäkuuta 1977
 Tuottaja(t): Neil Young, Tim Mulligan, David Briggs
 Tyylilaji: Heartland rock, country rock, folk rock, blues rock
 Kesto: 37.54
 Levy-yhtiö: Reprise, Warner Bros.
Neil Youngin muut julkaisut
| Zuma 1975 | American Stars ’n Bars 1977 | Decade 1977 |
American Stars ’n Bars on Neil Youngin yhdeksäs studioalbumi. Levy sisältää Youngin yhden tunnetuimmista kappaleista ”Like a Hurricane”. Levyä ei julkaistu CD:nä ennen vuotta 2003.
Kappaleet

The Old Country Waltz – 2.58
Saddle Up the Palomino – 3.00 (säv. Neil Young, Tim Drummond, Bobby Charles)
Hey Babe – 3.35
Hold Back the Tears – 4.18
Bite the Bullet – 3.30
Star of Bethlehem – 2.42
Will to Love – 7.11
Like a Hurricane – 8.20
Homegrown – 2.20
Muusikot > Marraskuu 1974

Star of Bethlehem
Neil Young – akustinen kitara, huuliharppu, laulu
Emmylou Harris – laulu
Ben Keith – dobro, laulu
Tim Drummond – basso
Karl T. Himmel – rummut
Muusikot > Marraskuu 1975

Like a Hurricane & Homegrown
Neil Young & Crazy Horse :
Neil Young – Soolokitara, laulu
Frank ”Poncho” Sampedro – urut (”Like A Hurricane”), kitara (”Homegrown”), laulu
Billy Talbot – basso, laulu
Ralph Molina – rummut, laulu
Muusikot > Toukokuu 1976

Will to Love
Neil Young – kaikki soittimet, laulu
Muusikot > Toukokuu 1977

The Old Country Waltz , Saddle Up the Palomino , Hey Babe , Hold Back the Tears & Bite the Bullet
Neil Young, Crazy Horse & the Bullets :
Neil Young – akustinen- ja sähkökitara, laulu
Frank "Poncho" Sampedro – akustinen- ja sähkökitara
Billy Talbot – basso
Ralph Molina – rummut
Ben Keith – pedal steel guitar
Carole Mayedo – viulu
Linda Ronstadt – laulu
Nicolette Larson – laulu
Arviot

Allmusic:
Robert Christgau: B+
Arno Saxén
Aiheesta muualla

Saxén, Arno hakuteoksessa Uppslagsverket Finland (2012). (ruotsiksi)
Asiamiesposti

Asiamiespostina toimiva Tarmo-lähikauppa Koskuella
Asiamiesposti on postitoimisto (Postin myyntipiste), joka toimii yleensä päivittäistavarakaupan tai muun liikeyrityksen yhteydessä, ja jonka henkilökunta ei ole Posti Groupin tai muun postiyrityksen palveluksessa. Asiamiespostissa asiakaspalvelusta vastaa sen liikkeen tai yrityksen henkilöstö, jonka yhteydessä postitoimisto sijaitsee.
Asiamiespostit ovat Suomessa yleistyneet pienissä kunnissa varsinkin vuoden 1991 toimipaikkauudistuksen jälkeen, kun Posti Group on sulkenut pieniä toimipaikkojaan. Ruotsissa PostNord Sverige tarjoaa palveluitaan kuluttaja-asiakkaille ainoastaan asiamiesposteissa. [lähde? ]
Antikapitalismi

Antikapitalismi tarkoittaa kapitalismia vastustavia liikkeitä, ideoita ja asenteita. Termin tiukimman määrittelyn mukaan antikapitalistit pyrkivät korvaamaan kapitalismin toisella järjestelmällä.
On myös olemassa osin antikapitalistisia näkemyksiä, jotka pyrkivät korvaamaan vain osan kapitalistisesta järjestelmästä.
Anarkismi

Anarkistit vaativat valtion täydellistä lakkauttamista ja useat anarkistit vastustavat kapitalismia, koska he katsovat sen pyrkivän hallitsemaan yksilöitä sosiaalisesti (vaurauden epätasaisen jakautumisen myötä) ja pakottamalla hierarkiaan. Jotkin anarkismin muodot vastustavat kapitalismia kokonaisuudessaan, mutta tukevat joitain tiettyjä elementtejä kuten markkinoita ja jotkut jopa yksityisomistusta.
Konservatismi ja traditionalismi

Osa konservatiiveista ei pidä vapaasta kapitalismista. Erityisesti Manner-Euroopassa useat konservatistit suhtautuvat varauksellisesti kapitalismin vaikutukseen kulttuuriin ja tapoihin. Ranskan suuren vallankumouksen konservatiivinen oppositio ja individualistisen liberalismin kehittyminen poliittisina teorioina ja sosiaalisina käytäntöinä pyrki säilyttämään perinteiset sosiaaliset hierarkiat, käytännöt ja instituutiot.
Paleokonservatismi ja muut traditionalistiset ideologiat vastustavat usein kapitalistista etiikkaa yhteiskunnan sosiaalisia traditioita rappeuttavina. Jotkin näkemyksistä muistuttavat uskonnollisen kommunismin vastaavia.
Ekofeminismi

Ekofeministit kritisoivat kapitalismin pyrkimyksiä määritellä maailma ihmisten hyödynnettävissä olevina resursseina. He myös katsovat sen lähtökohtaisesti heikentävän ihmisten välisiä suhteita. Ekofeministit näkevät kapitalismin patriarkaalisena rakenteena, joka rakentuu ”luonnon, naisten ja muiden ihmisten kolonisaatiolle”.
Näkemyksiä

Vasemmistoliiton europarlamentaarikko Esko Seppänen on todennut, että ”Yhdysvallat on kapitalismin isänmaa, jossa raha on äidinkieli. Hallitseva ideologia on rahan totalitarismi ja talous toimii kuin markkinoiden diktatuuri”. George Bernard Shaw kuvailee 1800-luvun Englantia termillä laissez-faire. Shaw’n mukaan laissez-fairen aikana työntekijöitä kohdeltiin epäoikeudenmukaisesti.
Aiheesta muualla

Kuvia tai muita tiedostoja aiheesta Antikapitalismi Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Anti-capitalism
Käännös suomeksi
Asiala

Asiala on sukunimi, joka on muun muassa seuraavilla suomalaisilla henkilöillä:
Aarre Asiala (s. 1939), pituushyppääjä, kolmiloikkaaja ja yleisurheiluvalmentaja
Raimo Asiala (1941−1987), aitajuoksija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Assane Demoya Gnoukouri

| Henkilötiedot |
| --- | --- | --- | --- |
Koko nimi: Assane Demoya Gnoukouri
Syntymäaika: 28. syyskuuta 1996
Syntymäpaikka: Abidjan, Norsunluurannikko
Pelipaikka: keskikenttäpelaaja
Pituus: 180 cm
Seura
Seura:  Internazionale
Pelinumero: 27
Junioriseurat
2013:  Marseille
2013-2014:  Altovicentino
2014-:  Internazionale
Seurat
| Vuodet | Seura | O | (M) |
| 2014- |  Internazionale | 4 | (0) |
 Seurajoukkueuran tilastot kattavat vain kansalliset sarjat, päivitetty 30. huhtikuuta 2015.
Assane Demoya Gnoukouri (s. 28. syyskuuta 1996 Abidjan) on norsunluurannikkolainen jalkapalloilija, joka edustaa Italian Serie A:ssa pelaavaa Internazionalea. Oikeajalkainen Gnoukouri on pelipaikaltaan keskikenttäpelaaja.
Ura

Gnoukouri siirtyi Internazionalen nuorten joukkueeseen vuonna 2014 toisesta italialaisseurasta, Altovicentinosta. Tätä ennen hän oli edustanut myös ranskalaista Olympique de Marseillea. Gnoukourin debyytti Internazionalen edustusjoukkueen paidassa Serie A:ssa tapahtui huhtikuussa 2015 Hellas Veronaa vastaan.
Asenso Ampim

| Asenso Ampim> Henkilötiedot |
| --- | --- |
Koko nimi:  Nana Asenso Ampim
Syntynyt: 7. joulukuuta 1988 (ikä 35) Accra
Kansalaisuus:   Ghana  Yhdysvallat
Koripalloilija
Pelipaikka:  Pieni laitahyökkääjä/ Iso laitahyökkääjä
Pituus:  203 cm
Paino:  105 kg
Nyk. joukkue:   KK Šiauliai
Sarja:  Liettuan koripalloliiga Baltic Basketball League EuroChallenge
Pelaajaura
Yliopistojoukkueet
2007–2011:   Columbian yliopisto
Seurajoukkueet
2012–2013 2013–2014 2014 2014–2016 2016-:   Antranik SC  Tallinna Kalev  Tampereen Pyrintö  Soul Samsung Thunders  KK Šiauliai
Nana Asenso Ampim (s. 7. joulukuuta 1988 Accra) on ghanalais-yhdysvaltalainen koripalloilija. Hän pelaa ominaisimmillaan joko pienenä laitahyökkääjänä tai isona laitahyökkääjänä. Yhdysvaltalaisessa Columbian yliopistossa neljä kautta pelannut Ampim on pelannut ammattilaisena Etelä-Korean ja suomalaisen Tampereen Pyrinnön lisäksi Libanonissa ja Virossa.